Cornflake Girl

Cornflake Girl on yhdysvaltalaisen laulaja-lauluntekijä Tori Amosin kappale vuodelta 1994. Amos on säveltänyt kappaleen yksin ja tuottanut sen Eric Rossen kanssa.Under the Pink. Albumi. Tori Amos 1994. Atlantic Records / East West. CD:n kansivihko. ”Cornflake Girl” julkaistiin ensimmäisenä singlenä Amosin toiselta sooloalbumilta Under the Pink (1994). Kappale nousi listoille useissa maissa ja on Amosin tunnetuimpia kappaleita. Iso-Britanniassa se oli singlelistan sijalla 4.TORI AMOS Official Charts. Viitattu 21.9.2024. ==Taustaa== Kappaleen sanoitukset kertovat petoksesta naisten välisissä suhteissa. Amos on kertonut alkaneensa pohtia teemaa luettuaan Alice Walkerin romaanin Possessing the Secret of Joy, jossa käsitellään naisten sukuelinten silpomista. Silpominen on sukupolvilta toisille siirtyvä tapa ja siihen osallistuu yleensä toinen nainen, usein uhrin lähisukulainen. Tapa on yleisin Itä-Afrikassa. Amos keskusteli kirjasta ystävänsä, stylisti ja valokuvaaja Karen Binnsin, kanssa. He alkoivat pohtia laajemmin sitä, miksi naiset satuttavat toisiaan miesten hallitsemassa maailmassa. Amos on sanonut, että toisen naisen tekemä petos sattuu hänen mielestään enemmän kuin miehen petos. Kappaleen nimi ”Cornflake Girl” tulee siitä, että Amos ja Binns kutsuivat petollisia naisia ja tyttöjä tällä nimellä."Never was a cornflake girl": Why a 1994 album by Tori Amos belongs in "Yellowjackets" Salon 26.3.2023.Resistance - A Songwriter's Story of Hope, Change and Courage. s.92–99. Tori Amos 2020. New York: Atria Books.Tori Amos - The Story Behind Cornflake Girl NME 16.10.2012. YouTube. Viitattu 22.9.2024. Kappaleen musiikki sai inspiraatiota reggae-genrestä. Albumi Under the Pink äänitettiin pääosin Taosissa New Mexicossa 150 vuotta vanhalla haciendalla. Amos oli vuokrannut haciendan silloisen kumppaninsa ja tuottajansa Eric Rossen kanssa ja inspiroitunut paikasta. Albumille tehtiin lisä-äänityksiä Los Angelesissa ja Lontoossa. Amos laulaa ja soittaa kappaleella pianoa. Taustalaulajana toimii yhdysvaltalainen soul- ja gospellaulaja Merry Clayton.Thirty Years on, ‘Under The Pink’ Remains Tori Amos’ Masterclass in Chameleonic Storytelling Atwood Magazine 31.1.2024.Tori Amos: timeline, 1993 - 1994 Viittaus lähteeseen Blender. Lehti. Helmi-maaliskuu 2002. ==Julkaisu== ”Cornflake Girl” julkaistiin tammikuussa 1994. Se oli ensimmäinen single Amosin albumilta Under the Pink Iso- Britanniassa, Australiassa ja useissa muissa maissa. Yhdysvalloissa ”Cornflake Girl” julkaistiin albumin toisena singlenä kappaleen ”God” jälkeen. Single on julkaistu CD:llä, kasetilla ja vinyylillä. Singlestä on olemassa useita eri versioita, joiden B-puolina on eri kappaleita.Cornflake Girl Single. UK. Tori Amos 1994. DiscogsCornflake Girl Single. Limited Edition. UK. Tori Amos 1994. Discogs.Cornflake Girl Single. US. Tori Amos 1994. Discogs. B-puolina julkaistiin albumilta pois jääneitä kappaleita kuten ”Honey” ja cover- versioita muiden artistien kappaleista. Kappaleet ”All the Girls Hate Her" ja ”Over It” ovat instrumentaalisia ja muodostavat kokonaisuuden nimeltä ”Piano Suite”. Uudelleen miksattu versio ”Cornflake Girl” -kappaleesta on julkaistu Amosin kokoelma-albumilla Tales of a Librarian (2003).Review: Tori Amos, Tales of a Librarian Slant Magazine 14.11.2003. Kappaleen alkuperäinen versio on mukana toisella kokoelmalla A Piano: The Collection (2006).A Piano: The Collection Kokoelma. Tori Amos 2006. Rhino Records. Spotify. Viitattu 21.9.2024. Kappale on julkaistu sittemmin myös latauksena ja suoratoistopalveluissa.Under the Pink Tori Amos 1994. Atlantic Records. Spotify Liveversio kappaleesta on julkaistu esimerkiksi livealbumilla To Venus and Back (1999) ja konserttielokuvissa Live from New York (1998) ja Welcome to Sunny Florida (2003).To Venus and Back Albumi. Tori Amos 1999. Atlantic Records. Spotify. Viitattu 30.9.2024.Live from NY Tori Amos 1997. VHS. Discogs. Viitattu 30.9.2024.Welcome To Sunny Florida Tori Amos 2004. AllMusic. Viitattu 30.9.2024. ==Musiikkivideot== Kappaleelle tehtiin kaksi musiikkivideota, Ison-Britannian video ja Yhdysvaltojen video.Cornflake Girl (UK Version) (Official Music Video) Tori Amos 1994. Julkaistu 11.1.2014. UPROXX Indie Mixtape. YouTube. Viitattu 21.9.2024Cornflake Girl (US Version) (Official Music Video) Tori Amos 1994. Julkaistu 11.1.2014. UPROXX Indie Mixtape. YouTube. Viitattu 21.9.2024 Britannian video on suurimalta osin mustavalkoinen. Videon tarina sai inspiraatiota elokuvasta Ihmemaa Oz (1939), mutta Dorothy päätyy siinä Ihmemaan sijaan Helvettiin.TORI AMOS: CORNFLAKE GIRL (UK VERSION) Mubi. Viitattu 22.9.2024 Yhdysvaltojen videossa Amos ja ryhmä muita nuoria naisia ajaa avolava-autoa aavikolla Amerikassa.TORI AMOS: CORNFLAKE GIRL (U.S. VERSION) Mubi. Viitattu 22.9.2024 Amosin mukaan molempien videoiden teema on petos. Molemmat musiikkivideot on julkaistu myöhemmin verkossa sekä videokokoelmissa Complete Videos 1991–1998 (1998) ja Fade to Red (2006).Fade to Red. Videokokoelma. DVD. Tori Amos 2006.Complete Videos 1991–1998 Tori Amos 1998. Discogs ==Kaupallinen menestys== Kappale menestyi hyvin kaupallisesti. Kappale oli Iso-Britanniassa singlelistan sijalla 4. Se nousi listojen 20 kymmenen kärkeen myös Australiassa, Irlannissa, Italiassa ja Islannissa.TORI AMOS - CORNFLAKE GIRL (SONG) Australian Charts. Viitattu 22.9.2024Search the Charts. Title: Cornflake Girl Irish Charts. Viitattu 22.9.2024Classifiche Musica e dischi. (Haku Tipo: Singoli, Titolo: Cornflake Girl). Viitattu 22.9.2024Íslenski Listinn Dagblaðið Vísir 24.3.1994. Arkistoitu. Timarit.is Suomessa kappale oli Rumban ylläpitämän 50 hittiä -listan sijalla 18.Sisältää hitin. 2. laitos. Levyt ja esittäjät Suomen musiikkilistoilla 1.1.1960–30.6.2021 Timo Pennanen. Musiikkiarkisto. Viitattu 22.9.2024 Yhdysvalloissa kappale oli alternative-musiikin radiosoittolistan sijalla 12.Chart History - Tori Amos - Alternative Airplay Billboard. Viitattu 21.9.2024 ==Vaikutus== ”Cornflake Girl” -kappaleesta on tullut yksi Amosin tunnetuimmista kappaleista. Häntä on kutsuttu haastatteluissa ja lehtijutuissa usein nimellä ”cornflake girl”.From the Cornflake Girl to the Material Girl: Tori Amos, 51, sticks up for Madonna, 56, as she discusses ageism in the music industry Daily Mail 24.4.2015Cornflake girl Tori Amos still beguiling 20 years after Adelaide debut The Advertiser 17.11.2014 Amos on kertonut saaneensa vuosien varrella paljon kirjeitä ja keskustelunavauksia naisilta, jotka samastuvat kappaleeseen eri syistä. Kappale ja sen saama palaute on myös osaltaan vaikuttanut siihen, että Amos keskustellut silpomisesta ja naisten kokemasta väkivallasta julkisuudessa. Hän kirjoitti aiheesta myös kirjassaan Resistance (2020). Kappale oli mukana yhdysvaltalaisen televisiosarjan Yellowjackets toisella tuotantokaudella vuonna 2023. Sarjan musiikkituottajan mukaan kappale valittiin jaksoon, koska siinä käsitellään naisten välistä petosta kuten sarjassakin.‘Yellowjackets’ Music Supervisor on Why Tori Amos’ ‘Cornflake Girl’ Was Perfect for Season 2 Premiere: ‘It Deals With Betrayals Between Women’ Variety 24.3.2023 Kappale on esiintynyt myös irlantilaisessa televisiosarjassa Conversations with Friends vuonna 2022 ja Netflixin komediasarjassa Beef vuonna 2023.How Conversations With Friends Chose Mitski, James Blake & More For Its Soundtrack Nylon 20.5.2022Rock Out to the Angsty ’90s Songs in the ‘BEEF’ Soundtrack Netflix 7.4.2023 ==Cover-versiot== Useat muut artistit ovat tehneet kappaleesta cover-versioita. Yhtye Jawbox julkaisi coverin piiloraitana vuoden 1996 albumillaan Jawbox.Jawbox Jawbox 1996. Discogs. Laulaja Imogen Heap esitti kappaleen livenä vuonna 2010.Imogen Heap Covers Tori Amos Higher Plain Music 30.3.2010 Florence and the Machine levytti kappaleen vuonna 2018. Se julkaistiin Spotifyn Spotify Singles -julkaisusarjassa.Hear Florence and the Machine Cover Tori Amos’ ‘Cornflake Girl’ Rolling Stone 19.9.2018 Noah Hawleyn ja Jeff Russon tekemä cover oli samana vuonna mukana televisiosarjassa Legion. Se julkaistiin sarjan toisen kauden soundtrack-albumilla.It's Always Blue: Songs from Legion (Deluxe Edition) Albumi. Jeff Russo 2018. Lakeshore Records. Spotify ==Singlen kappaleet== Cornflake Girl Single. Vinyl. Tori Amos 1994. DiscogsCornflake Girl Single. Cassette. UK. Tori Amos 1994. Discogs Cornflake Girl Single. Cassette. US. Tori Amos 1994. Discogs ==Listasijoitukset== Maa ja lista Korkein sija Alankomaat (Single Top 100)TORI AMOS - CORNFLAKE GIRL Dutch Charts. Viitattu 22.8.2024 26 Alankomaat Alankomaat (Nederlandse Top 40)TOP 40-LIJST VAN WEEK 9, 1994 Top40 2/1994. Viitattu 22.8.2024 30 Australia (ARIA Charts) 19 Belgia (Ultratop Flanders)Tori Amos – Cornflake Girl Ultratop. Viitattu 22.9.2024 38 Irlanti (IRMA) 9 Islanti 2 Iso-Britannia (OCC, Britannian singlelista) 4 Italia 13 KanadaRPM100 RPM Weekly 21.3.1994. Viitattu 22.9.2024 30 Saksa (Gfk)TORI AMOS - CORNFLAKE GIRL SINGLE Offizielle Deutsche Charts. Viitattu 22.9.2024 74 Suomi (50 hittiä -lista) 18 Uusi- Seelanti (Recorded Music NZ)TORI AMOS - CORNFLAKE GIRL (SONG) Charts.org.nz. Viitattu 22.9.2024. 41 Yhdysvallat (Bubbling Under Hot 100 Singles)Chart History - Tori Amos - Bubbling Under Hot 100 Billboard. Viitattu 21.9.2024. 7 Yhdysvallat (Alternative Airplay) 12 ==Muusikot== * Tori Amos – laulu, piano, tuotanto * Merry Clayton – taustalaulu * George Porter Jr. – basso * Carlo Nuccio – rummut * Paulinho da Costa – rytmisoittimet * Steve Clayton – kitara, mandoliini * Eric Rosse – ohjelmointi, tuotanto, äänitys * Kevin Killen – miksaus * John Beverly Jones – äänitys * Paul McKenna – äänitys * Bob Ludvig – masterointi ==Lähteet== ==Aiheesta muualla== * Cornflake Girl (US Version) -musiikkivideo * Cornflake Girl (UK Version) -musiikkivideo * Tori Amos - The Story Behind Cornflake Girl * Cornflake Girl -single Discogs-sivustolla Luokka:Tori Amosin kappaleet Luokka:Vuoden 1994 kappaleet